ครม.อนุมัติอัตราข้าราชการตั้งใหม่ของกระทรวงเกษตรและสหกรณ์ 72 อัตรา
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี อนุมัติจัดสรรอัตราข้าราชการตั้งใหม่ให้กับส่วนราชการในสังกัดกระทรวงเกษตรและสหกรณ์ รวม 72 อัตรา ประกอบด้วย กรมปศุสัตว์ จำนวน 30 อัตรา เป็นนักวิทยาศาสตร์การแพทย์ ปฏิบัติการหรือชำนาญการ 25 อัตรา มีค่าใช้จ่ายด้านบุคคลเพิ่มขึ้นปีละ 7,498,800 บาท และนักวิทยาศาสตร์ ปฏิบัติการหรือชำนาญการจำนวน 5 อัตรา ,กรมฝนหลวงและการบินเกษตรจำนวน 42 อัตรา แยกเป็น นักวิทยาศาสตร์ปฏิบัติการหรือชำนาญการ 29 อัตรา นักตรวจสอบความปลอดภัยด้านการบินปฎิบัติการหรือชำนาญการ 5 อัตรา วิศวกรไฟฟ้า 3 อัตรา และนายช่างอากาศยาน 5 อัตรา ทั้งนี้มีค่าใช้จ่ายด้านบุคคลเพิ่มขึ้นปีละ 10,180,920 บาท รวม 2 หน่วยงานมีค่าใช้จ่ายด้านบุคคลเพิ่มขึ้นปีละ 17,679,720 บาท